*A rendelet tervezet elfogadásához*

***a Mötv. 50. §-a alapján minősített többség szükséges****,*

*az előterjesztés* ***nyilvános ülésen tárgyalható****!*

*38. számú előterjesztés*

Bátaszék Város Önkormányzata Képviselő-testületének 2019. február 27-én,

16 órakor megtartandó ülésére

*A szociális alapszolgáltatások intézményi térítési díjainak megállapítása*

|  |
| --- |
| **Előterjesztő:** Kondriczné dr. Varga Erzsébet jegyző    **Készítette:** Borosné Simon Zsuzsanna Gondozási Központ vezető  és Kondriczné dr. Varga Erzsébet jegyző    **Törvényességi ellenőrzést végezte:** Takácsné Gehring Mária  aljegyző  **Tárgyalja:**  Szociális Bizottság: 2019. 02. 26.  Pénzügyi és Gazdasági Bizottság: 2019. 02. 26. |

***Tisztelt Képviselő-testület!***

Az előző évekhez hasonlóan a 2019. évben is szükség van a személyes gondoskodás körébe tartozó szociális ellátások térítési díjainak (a továbbiakban: intézményi térítési díj) a megállapítására.

A szociális igazgatásról és a szociális ellátásokról szóló 1993. évi III. törvény (továbbiakban: Szt.) 92.§ (1) bekezdés b.) pontja szerint „***A személyes gondoskodást nyújtó ellátásokról, azok igénybevételéről, valamint a fizetendő térítési díjakról ……b) ha a fenntartó önkormányzati társulás, akkor a társulási megállapodásban megjelölt székhely szerinti ……..települési önkormányzat a társulási megállapodásban meghatározottak szerint rendeletet alkot.”***

A Gondozási Központot fenntartó társulási megállapodás III. fejezet 3.2 pontja szerint: ***„Az Önkormányzatok megállapodnak abban, hogy az Szt. 92. § (1) bekezdésének b) pontja alapján Bátaszék Város Önkormányzatának Képviselő-testülete alkot rendeletet a Központ tekintetében a személyes gondoskodást nyújtó ellátásokról, azok igénybevételéről, a fizetendő térítési díjakról, valamint hoz határozatot a központi orvosi ügyeleti díjakról azzal, hogy a rendeletet a Társulási Tanács előzetesen véleményezi.”***

A mellékelt előterjesztést lényegében e felhatalmazás alapján terjesztjük elő azzal, hogy a 2019 február 27-én tartandó Társulási Tanács ülésen meghozott véleményt, a testületi ülésen ismertetni fogjuk.

Az intézményi térítési díj számításának módját, az Szt. 115. § (1) bekezdése határozza meg az alábbiak szerint:

***„115. § (1) Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget***. ***Az intézményi térítési díj év közben egy alkalommal ……..korrigálható. Az intézményi térítési díjat integrált intézmény esetében is szolgáltatásonként ……külön kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.”***

A fenntartó az intézményi térítési díjat, a jogszabályok alapján kiszámított díjtételnél alacsonyabb összegben is meghatározhatja.

Mivel az intézményi térítési díjakat szolgáltatásonként állapítjuk meg, ezért meg kell határozni a szociális étkeztetés, ételszállítás, házi segítségnyújtás, nappali ellátás és jelzőrendszeres házi segítségnyújtás szolgáltatási díjait.

A személyes gondoskodást nyújtó szociális ellátások térítési díjáról szóló 29/1993 (II.17.) Kormányrendelet 3.§ (1) bekezdésében foglaltak szerint, ***„az intézményi térítési díjat és a személyi térítési díjat***

***a) étkeztetés esetén ellátási napra,***

***b) házi segítségnyújtás esetén gondozási órára,***

***c) jelzőrendszeres házi segítségnyújtás esetén ellátási napra,***

***d)……………***

***e) nappali ellátás esetén ellátási napra…… vetítve kell meghatározni.”***

Az intézményi térítési díjat és a személyi térítési díjat az 1 és 2 forintos címletű érmék bevonása következtében, a kerekítés szabályairól szóló 2008. évi III. törvény 2. §-ának megfelelő módon, kerekítve kell meghatározni.

A jogszabályban foglaltakat figyelembe véve, a Gondozási Központ szolgáltatási egységeinek, intézményi térítési díj számításai a következők:

***Nappali ellátás szolgáltatási díja***

|  |  |
| --- | --- |
| 2019. évi tervezett 2000. évi C. tv. 78-80. § sz. költségek (Ft/év) | 11 285 000 Ft/év |
| 2019. évi ellátási napok száma (igénybe vevők száma alapján fő/nap/év) | 7 410 fő/nap/év |
| *Egy ellátottra vetített számított önköltség 2019. év (Ft/nap)* | *1 523 Ft/nap* |
| 2019. évi tervezett állami támogatás (Ft/év)  (tervezett igénybe vevők száma 30 fő/év) | 4 905 000 Ft/év |
| 2019. évi állami támogatás összege egy ellátott után (Ft/fő/év) | 163 500 Ft/fő/év |
| 2019. évi ellátási napok száma (nap/év) | 251 nap/év |
| *2019. évben egy ellátottra vetített állami támogatás összege (Ft/fő/év)* | *651Ft/fő/év* |
| 2019. évi számított intézményi térítési díj összege Ft/fő/nap (a díj ÁFA mentes) | 872 Ft/fő/nap |
| **Megállapítható 2019. évi intézményi térítési díj összege Ft/fő/nap – kerekített összeg** | **870 Ft/fő/nap** |
| **Javasolt 2019. évi intézményi térítési díj (Ft/nap) összege** | **0 Ft/nap** |
| *2019. évi tervezett önkormányzati hozzájárulás mértéke* | *6 378 000 Ft/év* |

***Az idei évben a nappali ellátásban a maximálisan elkérhető intézményi térítési díj összege 870 Ft/fő/napban került kiszámításra.***

A nappali ellátást igénybe vevők nagy többsége egyedül élő, 70 év feletti, alacsony jövedelemmel rendelkezik. Sokan közülük napi megélhetési gondokkal küzdenek, a közüzemi számlák kifizetése, gyógyszereik felíratása, kiváltása is nehézséget okoz számukra. A gondozó segíti az idősek ügyintézéseit, bevásárol, ellenőrzi vércukor, vérnyomás értékeiket és kapcsolatot tart háziorvosukkal.

Intézményünkbe rendszeresen bejáró és napközben bent tartózkodó idősek 80 év felettiek, egyedül élnek, hozzátartozóik napközben dolgoznak, vagy nem tartják velük a kapcsolatot. Szinte valamennyien krónikus betegségekkel küzdenek, mozgásukban akadályozottak, hallás- látás fogyatékkal élők, önellátó képességük megromlott. Számukra ez az egyetlen társas közeg, ahol meghallgatják őket és segítséget kapnak. Azok számára, akik egészségi állapotukból kifolyólag nem tudnak bejönni a klubba (12 fő), lehetőséget biztosítunk a gépjárművel való be- és hazaszállításra. Lajvérról is igényeltek szállítást olyan klubtagok, akik életkoruk, egészségi állapotuk miatt, rászorulnak a segítés ezen formájára.

Amióta ingyen vehetők igénybe a nappali ellátás szolgáltatásai, a klubtagság megduplázódott (jelenleg 51 fő), a rendszeres bejárók száma is jelentősen megnőtt, így az intézmény kihasználtsága optimális. (2017-ben 29 fő, 2018-ban a maximális 30 fő után tudtunk állami támogatást igényelni.) A heti programterv bevezetésével, hasznos, az idősek egészségét szolgáló programokat kínálunk számukra.

A nappali ellátás mellett, igénybe vehető az étkeztetés is. Az az igénybe vevő, aki mindkét szolgáltatást kéri, minkét ellátásra megfizeti a személyi térítési díjat. A két szolgáltatás együttes igénybe vétele esetén, az ellátott jövedelmének 30 %-a kérhető el, személyi térítési díjként. Az ellátottak nagy része az étkezést is igénybe veszi. Vannak, akik kérik a ruházat tisztántartásának szolgáltatását is, mivel többeknek nincs mosógépe, vagy ha van, - akkor a hagyományos keverőtárcsás, amivel már rossz egészségi állapotukból adódóan, nem tudják a ruhájukat kimosni.

A tavalyi évben a ruházat tisztántartásának a díja 420 Ft/óra volt, megegyezően a házi segítségnyújtás óradíjával.

A fenntartó dönthet arról is, hogy a szolgáltatást térítésmentesen biztosítja minden igénybe vevő számára. Intézményünk a fenntartónak köszönhetően, több éve nem kér térítési díjat a nappali ellátás szolgáltatásáért.

Tekintettel a fent leírtakra, javasoljuk a **nappali ellátás szolgáltatását továbbra is térítésmentesen biztosítani.**

Az idei évben is szeretnénk kérni, hogy a nappali ellátás külön szolgáltatása, a **személyes ruházat tisztántartásának a díja, megegyezzen a házi segítségnyújtás óradíjával 550 Ft/óra.**

***Étkeztetés díja (szállítás nélkül)***

|  |  |
| --- | --- |
| 2019. évi tervezett 2000. évi C tv. 78-80. § sz. költségek szállítási díj nélkül (nettó összeg Ft/év) | 24 858 000 Ft/év |
| 2019. évi ellátási napok száma (nap/év) | 26 579 nap/év |
| *2019. évi egy napra vetített számított önköltség (Ft/nap)* | *935 Ft/nap* |
| 2019. évi állami támogatás összege egy ellátott után (Ft/fő/év) | 55 360 Ft/fő/év |
| 2019. évre tervezett állami támogatás (Ft/év)  (2019. évre tervezett igénybe vevők száma 104 fő/év) | 5 757400 Ft/év |
| 2019. évi étkezési napok száma (nap/év) | 251 nap/év |
| *2019. évi egy napra vetített állami támogatás összege (Ft/fő/nap)* | *221 Ft/fő/nap* |
| 2019. évi számított intézményi térítési díj nettó összege szállítási díj nélkül (Ft/nap) | 715 Ft/nap |
| 2019. évi számított intézményi térítési díj ÁFA-val növelt összege (Ft/nap) | 908 Ft/nap |
| **Megállapítható 2019. évi intézményi térítési díj (Ft/nap) ÁFA-val növelt kerekített összege** | **910 Ft/nap** |
| **Javasolt 2019. évi intézményi térítési díj (Ft/nap) ÁFA-val növelt összege** | **645 Ft/nap** |
| *Tervezett intézményi működési bevétel* | *12 884 000 Ft/év* |
| *2019. évi tervezett önkormányzati hozzájárulás mértéke* | 6 216 560 Ft/év |

***Az idei évben az étkeztetésben a maximálisan elkérhető intézményi térítési díj bruttó 910 Ft/napban került kiszámításra.***

A fenti táblázatból látható, hogy az étkeztetés intézményi térítési díját, - az állami támogatás, az intézményi térítési díjbevétel, valamint az önköltség figyelembe vételével – bruttó 910 Ft/nap összegben is meg lehetne állapítani, azonban ez olyan magas díjtétel, melynek megfizetése problémát jelentene az igénybe vevők számára. A jogszabályi előírásokat figyelembe véve, étkeztetés esetén az igénybe vevők jövedelmének a 30%-a kérhető el személyi térítési díjként. Mivel a szolgáltatást igénybe vevők többsége nem rendelkezik magas jövedelemmel, valamint egy részük igénybe vesz más szolgáltatást is, ezért a jogszabályi korlát miatt, vannak akik nem fizetik meg, a maximális intézményi térítési díjat.

**A fent leírtak alapján, az étkeztetés intézményi térítési díját bruttó 645 Ft/nap díjban javasoljuk meghatározni.**

A tavalyi évhez viszonyítva (615 Ft/nap) ez 5%-os emelést jelentene, az ellátottak esetében.

Az ételt más szolgáltatótól vásároljuk, jelenleg bruttó 645 Ft/adag áron. Az emelés a vásárolt élelmezés különbözetét jelentené, arra való tekintettel, hogy az önkormányzatnak a szolgáltatás ezen részéhez (vásárolt élelmezés) ne kelljen plusz forrást biztosítani. Figyelembe véve a városban működő étkeztetést biztosító szolgáltatók díjait, az általunk javasolt intézményi térítési díj, még mindig lényegesen alacsonyabb összegben került meghatározásra.

Továbbra is lehetőség van a jövedelemmel nem rendelkezők esetében,- rászorultsági alapon a szolgáltatás térítésmentes igénybevételére, míg a 45 000 Ft alatti jövedelműek csökkentett áron jutnak a szolgáltatáshoz.

***Étkeztetés szállítási díja***

|  |  |
| --- | --- |
| 2019. évi tervezett szállítási 2000. évi C tv. 78-80. § sz. költségek (nettó Ft/év) | 1 500 000 Ft/év |
| 2019. évi ellátási napok száma (nap/év) | 20 417 nap/év |
| *2019. évi egy napra vetített számított önköltség (Ft/nap)* | *73 Ft/nap* |
| 2019. évre tervezett állami támogatás | - |
| 2019. évi számított intézményi térítési díj nettó összege (Ft/nap) | 73 Ft/nap |
| 2019. évi számított intézményi térítési díj ÁFA-val növelt összege (Ft/nap) | 93 Ft/nap |
| **Megállapítható 2019. évi intézményi térítési díj (Ft/nap) ÁFA-val növelt kerekített összege** | **95 Ft/nap** |
| **Javasolt 2019. évi intézményi térítési díj (Ft/nap) ÁFA-val növelt összege** | **50 Ft/nap** |
| *Tervezett intézményi működési bevétel* | 600.000 Ft/év |
| *2019. évi tervezett önkormányzati hozzájárulás mértéke* | *900 000 Ft/év* |

***Az idei évben az étkeztetésben az étel szállítási díjára a maximálisan elkérhető intézményi térítési díj bruttó 95 Ft/napban került kiszámításra.***

Az elmúlt év tapasztalatai alapján, az étkeztetést igénybe vevők közül, változatlanul magas arányszámban kérik az étel házhoz szállítását.

Az általunk ellátottak mintegy 5 %-ától nem tudjuk elkérni a szállítási díjat, alacsony jövedelmük, illetve a jogszabályi korlátok miatt. Házaspároknál (egy cím több éthordó) egy igénybe vevőtől kérhetünk szállítási díjat.

Az idei évben nem teszünk javaslatot a szállítási díj emelésére.

Az előző évhez hasonlóan, javasoljuk az **étel szállítási díját továbbra is bruttó 50 Ft/napban meghatározni.**

***Jelzőrendszeres házi segítségnyújtás***

|  |  |
| --- | --- |
| 2019. évi tervezett 2000. évi C tv. 78-80. § sz. költségek (Ft/év) | 3 849 000 Ft/év |
| 2019. évi ellátási napok száma (nap/év) | 21 362 nap/év |
| 2019. évben egy ellátási napra vetített számított önköltség (Ft/nap) | *180 Ft/nap* |
| 2019. évi egy főre jutó állami támogatás összege (Ft/fő/év) | 32 237 Ft/fő/év |
| JHSNY keretében ellátott személyek 2019. évi tervezett állami támogatása (2019. évi tervezett ellátotti létszám 60 fő/év) | 1 902 000 Ft/év |
| 2019. évi ellátási napok száma (365 nap 60 készülékkel számolva) | 21 362 nap/év |
| *Egy ellátási napra vetített állami támogatás összege (Ft/év)* | *89 Ft/nap* |
| 2019. évi számított intézményi térítési díj összege (Ft/nap) (az ellátás napi díja ÁFA mentes.) | 91 Ft/nap |
| **2019. évi intézményi térítési díj összege (Ft/nap) - kerekített összeg** | **90 Ft/nap** |
| **Javasolt 2019. évi intézményi térítési díj (Ft/nap) összege** | **0 Ft/nap** |
| *2019. évi tervezett önkormányzati hozzájárulás* | *1 947000 Ft/év* |

***Az idei évben a jelzőrendszeres házi segítségnyújtásban a maximálisan elkérhető intézményi térítési díj összege 90 Ft/napban került kiszámításra.***

A fenntartó számára a jelzőrendszeres házi segítségnyújtás működtetése nem kötelezően ellátandó feladat, a város plusz szolgáltatásként biztosítja a lakosság részére.

A szolgáltatás 2008 februárjában került kiépítésre városunkban, azóta az ellátottak térítésmentesen vehetik igénybe a szolgáltatást.

Jelenleg a rendszer, a működési engedélyben meghatározott maximális 60 készülék számmal üzemel. A várólistán 4 főt tartunk nyilván.

A jelzőrendszeres felügyeleti ellátásra folyamatos igény van, hiszen a városunk 1/5-e 70 év feletti, akik között sok az egyedülálló idős ember.

Kérnénk, hogy az előző évekhez hasonlóan, a **jelzőrendszeres házi segítségnyújtás szolgáltatását továbbra is térítésmentesen biztosítsa a fenntartó az ellátottak számára.**

**Házi segítségnyújtás**

|  |  |  |  |
| --- | --- | --- | --- |
|  | **2019. évi személyi gondozás** | **2019. évi szociális segítés** | **2019. évi mentális gondozás** |
| 2019. évi tervezett 2000. évi C tv. 78-80. § sz. költségek (Ft/év) | 26 720 036 Ft/év | 598 230 Ft/év | 10 389 734 Ft/év |
| 2019. évi tervezett gondozási órák száma (óra/év) | 9 603 óra/év | 215 óra/év | 3 734 óra/év |
| 2019. évi egy gondozási órára vetített számított önköltség (Ft/óra) | 2 782 Ft/óra | 2 782 Ft/év | 2 782 Ft/év |
| 2019. évi állami támogatás egy főre (Ft/év) | 429 000 Ft/év | 25 000 Ft/év | 429 000 Ft/év |
| 2019. évi tervezett ellátotti létszám (fő/év) | 40 fő/év | - | 16 |
| 2019. évi tervezett állami támogatás összege (Ft/év) | 17 160 000 Ft/év | - | 6 864 000 Ft/év |
| 2019. évi tervezett gondozási órák száma (óra/év) | 9 603 óra/év | 215 óra/év | 3 734 óra/év |
| Egy gondozási órára vetített állami támogatás összege (Ft/óra) | 1 787 Ft/óra | - Ft/óra | 1 838 Ft/óra |
| 2019. évi számított intézményi térítési díj összege (Ft/óra) (*az óradíj ÁFA mentes)* | 996 Ft/óra | 2 782 Ft/óra | 944 Ft/óra |
| **2019. évi intézményi térítési díj összege (Ft/óra) kerekített összeg** | **995 Ft/óra** | **2 780 Ft/óra** | **945 Ft/óra** |
| **Javasolt 2019. évi intézményi térítési díj (Ft/nap) összege** | **550 Ft/óra** | **550 Ft/óra** | **0 Ft/óra** |
| 2019. évi tervezett intézményi bevételek (Ft/év) | 2 034 000 Ft/év | - | - |
| *2019. évi tervezett önkormányzatok hozzájárulása (Ft/év)* | *7 526 036 Ft/év* | *598 230 Ft/év* | *3 525 734 Ft/év* |

***Az idei évben a házi segítségnyújtásban a személyi gondozásban 995 Ft/óra, míg a szociális segítésben 2 780 Ft/óra, a mentális gondozásban 945 Ft/óra a maximálisan elkérhető intézményi térítési díj összege.***

A jogszabályi előírásokat figyelembe véve, a fenntartónak külön térítési díjat kell meghatároznia a személyi gondozás, illetve a szociális segítés tekintetében.

A helyi rendelet alapján *a mentális gondozás ingyenes,* minden igénybe vevő számára.

2018-ban emelkedett a személyi gondozás állami támogatása, (429 000 Ft/fő/év) míg a szociális segítés után járó támogatás változatlan összegben került megállapításra. (25 000 Ft/év)

Az állami támogatás összegének változása miatt, a szociális segítés rendkívül megdrágult azoknál az igénylőknél, akik a 20 pontot nem érték el a gondozási szükséglet vizsgálata alapján. A 20 pontot elért, illetve meghaladó ellátottak esetében, a személyi gondozás mellett nyújtott szociális segítés, finanszírozási szempontból a gondozáshoz számítódik. Egyre nő azoknak az idős és beteg embereknek a száma, akik a rendkívül drága bentlakásos intézményi ellátást megfizetni nem képesek, ugyanakkor családjuktól nem kapják meg a napi szintű gondoskodást, ezért rendkívüli módon rászorulnak a házi segítségnyújtásra.

Az elmúlt években nem történt díjemelés a házi segítségnyújtás szolgáltatásban, ugyanakkor jelentősen nőtt az ellátotti létszám. Ennek eredményeként szükséges volt Bátaszéken 1 fővel növelni a gondozói létszámot, míg Alsónyék tekintetében a munkaidőkeret növelésével tudtuk biztosítani a szolgáltatás megfelelő működtetését.

A költségek jelentősen emelkedtek a szolgáltatásban, (a bérek és járulékainak emelkedése, a meglévő szolgáltató szerződések díjainak emelkedése, elengedhetetlen fejlesztési munkálatok elvégzése stb) míg az intézményi térítési díj több éve változatlan. A bevételi oldalt nézve, Bátaszéken és Bátán fizetnek az ellátottak a szolgáltatásért, a többi település ingyen nyújtja lakói részére az ellátást. Azt tapasztaltuk, hogy a hasonló személyes szolgáltatások díja jelentősen magasabb még akkor is, ha szakképesítés nélkül látnak el gondozási tevékenységet.

A bentlakásos idősotthoni ellátás díja jelentősen magasabb, mint a házi segítségnyújtásé és gyakran elérhetetlen vagy nehezen hozzáférhető a hosszú várólisták miatt.

Meglátásunk szerint, a díjemelés nem befolyásolja az ellátotti létszámot, mivel nagyon nagy az igény a szolgáltatásra.

A szociálisan nehéz helyzetben lévő betegek esetében, a törvény szabályozza az elkérhető díj mértékét, főleg ha több szolgáltatást vesznek igénybe, (étkeztetés, jhsny, hsny) így az ő részükre biztosított, hogy ne a teljes intézményi díj kerüljön megfizetésre.

**A házi segítségnyújtás tekintetében, az idei évben a személyi gondozásra és a szociális segítésre javasoljuk az intézményi térítései díj 550 forintra történő megemelését. A mentális gondozás továbbra is ingyenes maradna az ellátottak számára.**

Az anyagban szereplő táblázatok utolsó sorából kitűnik, hogy valamennyi feladatellátás működéséhez szükséges a fenntartó hozzájárulása, mivel az intézményi térítési díjbevételek, valamint az állami támogatások nem fedezik a feladatellátások költségeit. Évről-évre nő a szolgáltatások megfelelő szakmai színvonalon történő működéséhez szükséges fenntartói hozzájárulás összege, - egyes ellátások esetében drasztikusan, mivel az állami támogatások összege nem vagy csak csekély mértékben növekszik, valamint az egyes feladatok kiadási oldala, a megfelelő munkakörülmények és szakmai színvonal biztosítása érdekében, növekszik.

Több éve nem emelkedtek az intézményi térítési díjak, de azt gondoljuk, hogy ez hosszú távon nem tartható, mivel a kiadási költségek megemelkedése, az egyes feladatellátáshoz kapcsolódó külső vásárolt szolgáltatások árainak növekedése, egyre jobban megemeli a kiadás és a bevétel közötti különbözetet. Tudjuk azt is, hogy a teljes fenntartói hozzájárulás nem terhelhető át a szolgáltatást igénybe vevőkre, hiszen a legtöbben alacsony jövedelemből élnek, valamint a jogszabályi megkötések miatt, nem tudjuk a teljes intézményi díjat elkérni.

A szolgáltatások biztonságos működtetéséhez, a fenntartó a 2019. évben összesen *28 359 560* forint hozzájárulást biztosít. A társulásban résztvevő önkormányzatok azon alapszolgáltatásra fizetik hozzájárulásukat, melyeket igénybe vesznek. A térítésmentesen biztosított alapszolgáltatások állami támogatáson felüli részét pedig az igénybe vevő önkormányzatok hozzájárulása fedezi.

A Magyarország gazdasági stabilitásáról szóló 2011. évi CXCIV. törvény 32. §-a értelmében fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

Fentiekre tekintettel a díjak emelését tartalmazó rendelet április 1. napján lép hatályba.

Mindezek figyelembe vételével javasoljuk, a díjak meghatározására vonatkozó rendelet-tervezet elfogadását.

***HATÁSVIZSGÁLAT***

**a települési támogatásról és az egyéb szociális ellátásokról szóló 1/2019.(I.31.) önk.-i rendelet módosításáról szóló rendelet-tervezethez**

A rendelet módosítása az intézményi térítési díjak emelésére tesz javaslatot.

**Részletes indokolás:**

1. §-hoz: A mellékletek cseréjével az intézményi térítési díjak emelésére kerül sor.

2. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** az intézményi térítési díj emelése befolyásolja az önkormányzatok feladatellátáshoz történő hozzájárulásának mértékét

**Környezeti és egészségügyi következmények:** nincs

**Adminisztratív terheket befolyásoló hatása:** minimális

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

**Véleményeztetés:** a képviselő-testület szervezeti és működési szabályzata alapján a szociális bizottság, valamint a pénzügyi és gazdasági bizottság

*BÁTASZÉK Város Önkormányzata Képviselő-testületének*

/2019.(II. 28.) önkormányzati r e n d e l e t-tervezete

**a települési támogatásról és az egyéb szociális ellátásokról szóló 1/2019.(I.31.) önkormányzati rendelet módosításáról** [[1]](#footnote-1)

Bátaszék Város Önkormányzatának Képviselő-testülete Magyarország Alaptörvénye 32. cikk. (1) bekezdés a) pontjában és (2) bekezdésében, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. törvény 92. § (1) bekezdésében kapott felhatalmazás alapján, a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdésében biztosított véleményezési jogkörében eljáró Szociális Bizottság illetve Pénzügy és Gazdasági Bizottság véleményének kikérésével a következőket rendeli el:

**1. §** A települési támogatásról és az egyéb szociális ellátásokról szóló 1/2019.(I.31.) önkormányzati rendelet 1. melléklete helyébe e rendelet 1. melléklete lép.

**2. §** E rendelet *2019. április 1-jén* lép hatályba.

***B á t a s z é k* ,** 2019. február 27.

dr. Bozsolik Róbert Kondriczné dr. Varga Erzsébet

polgármester  jegyző

A rendelet kihirdetve 2018. február 28-án.

Kondriczné dr. Varga Erzsébet

jegyző

*1. melléklet a /2019.(II.27.) önk.-i rendelethez*

*(1. melléklet* *a 1/2019.(I.31.) önkormányzati rendelethez)*

**a szociális alapszolgáltatások intézményi térítési díjának megállapítása**

|  |  |
| --- | --- |
| **Nappali ellátás**   1. Bátaszék városba, továbbá Alsónána, Alsónyék, Pörböly, Sárpilis és Várdomb községek esetében 2. Bátaszék városban és Báta községben a személyes ruházat tisztántartásának díja | ***Térítésmentes***  ***550.- Ft/óra*** |
| **Étkeztetés**  Bátaszék városban | ***645.- Ft/nap*** |
| **Ebédszállítás**  Bátaszék városban | ***50.- Ft/nap*** |
| **Házi segítségnyújtás gondozási díja**  1. Személyi gondozás esetén:  a.) Bátaszék városban és Báta községben  b.) Alsónyék, Alsónána, Pörböly, Sárpilis és Várdomb községekben  c.) mentális támogatás Bátaszék városban, Báta, Alsónyék, Alsónána, Pörböly, Sárpilis és Várdomb községekben  2. Szociális segítés esetén:  a.) Bátaszék városban és Báta községben  b.) Alsónyék, Alsónána, Pörböly, Sárpilis és Várdomb községekben | ***550.- Ft/óra***  ***térítésmentes***  ***térítésmentes***  ***550.- Ft/óra***  ***térítésmentes*** |
| **Jelzőrendszeres házi segítségnyújtás**  Bátaszék városban, Báta, Alsónyék, Alsónána, Pörböly, Sárpilis és Várdomb községekben | ***térítésmentes*** |

***Megjegyzés: a.) a házi segítségnyújtás óradíja, a nappali ellátás és a jelzőrendszeres***

***házi segítségnyújtás szolgáltatási díja ÁFA-mentes.***

1. ***a többi intézményi térítési díj az ÁFA-t tartalmazva a kerekítés szabályainak megfelelően került megállapításra.***

1. a rendeletet Bátaszék város képviselő-testülete a 2019. február 27-ei ülésén fogadta el. [↑](#footnote-ref-1)